د کروناوایرس له امله د بې روزګاره شویو امریکایانو شمیر د ۳۰ مېلین نه زیات شو
د محنت وزارت په امریکا کې د بې روزګارۍ کچه د هغو خواستونونه معلوموي چې امریکایان یې د بې روزګارۍ په صورت کې حکومت ته د مالي مرسته دپاره ورکوي. دې د جالبېس بېنېفېټس یا د بې رزوګارۍ به حال کې مرسته وېل کیږي
واشنګټن — په تېره هفته کې درې اشاریه اته مېلین نورو امریکایانو حکومت ته د بې روزګارۍ خواستونه ورکړل چې ورسره په تېرو شپږو هفتو کې د کرونا وایرس نه اقتصاد ته د زیان په نتیجه کې د بې رزوګاره شویو امریکایانو شمېر ۳۰ اشاریه درې مېلین ته ورسېدو. د امریکې د محنت وزارت یا لېبر ډپارټمنټ په ملک د بې روزګارۍ تازه شمېرې د زیارت، پنجشنبی، په ورځ شایع کړې. د محنت وزارت په امریکا کې د بې روزګارۍ کچه د هغو خواستونونه معلوموي چې امریکایان یې د بې روزګارۍ په صورت کې حکومت ته د مالي مرسته دپاره ورکوي. دې د جالبېس بېنېفېټس یا د بې رزوګارۍ به حال کې مرسته وېل کیږي. د محنت وزارت وویل په تېره یوه هفته کې درې اشاریه اته مېلین نورو امریکایانو د بې رزوګارۍ خواستونه ورکړل. د وزارت د شمېرو ترمخه، په تېرو شپږو هفتو کې په امریکا کې د بې روزګارۍ د خواستونو شمېر ۳۰ اشاریه درې مېلین ته ورسېدو. د امریکې په جدید تاریخ کې تر ټولو لوی اقتصادي کړکیچ د ۱۹۳۰ په لسیزه کې تېر شوی چې د "ګریټ ډپرېشن" په نوم یادېږي. د وایس اف امریکا د انګریزۍ څانګه په خپل رپورټ کې وايي په ملک کې د بې زورګارۍ موجوده شرح د ګرېټ ډپرېشن د وخت نه هم زیاته ده او دا وخت په هرو شپږو کسانو کې یو تن بې روزګاره شوی دی. رپورټ وايي د کال ۲۰۰۸ د اقتصادي بدحالۍ وروسته چې د روزګارونو په برخه کې کوم پرمختګ شوی دی موجودې بې روزګارۍ لمنځه وړلی دی. په بې رزوګارۍ کې د اضافې ترڅنګ په اقتصاد کې د څلور اشاریه اته فیصد په شرح کمی شوی دی. د اپرېل نه د جون د میاشت پورې په اقتصاد کې نور کمی به هم کېږي چې د دویم نړیوال جنګ نه پس به د اقتصاد د کمېدو لویه شرح وي.